CELEX: 32015R0292
Language: el
Date: 2015-02-24 00:00:00
Title: Εκτελεστικός κανονισμός (ΕΕ) 2015/292 της Επιτροπής, της 24ης Φεβρουαρίου 2015 , για την έγκριση του διοξειδίου του άνθρακα ως δραστικής ουσίας για χρήση σε βιοκτόνα του τύπου προϊόντων 15  Κείμενο που παρουσιάζει ενδιαφέρον για τον ΕΟΧ

25.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 53/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/292 ΤΗΣ ΕΠΙΤΡΟΠΉΣ
   της 24ης Φεβρουαρίου 2015
   για την έγκριση του διοξειδίου του άνθρακα ως δραστικής ουσίας για χρήση σε βιοκτόνα του τύπου προϊόντων 15
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 90 παράγραφος 2,
   Εκτιμώντας τα ακόλουθα:
   
               (1)
            
            
               Οι Κάτω Χώρες παρέλαβαν στις 22 Φεβρουαρίου 2012 αίτηση, σύμφωνα με το άρθρο 11 παράγραφος 1 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2), για την καταχώριση του διοξειδίου του άνθρακα ως δραστικής ουσίας στο παράρτημα I για χρήση στα πτηνοκτόνα του τύπου προϊόντων 15, όπως ορίζεται στο παράρτημα V της εν λόγω οδηγίας.
            
         
               (2)
            
            
               Οι Κάτω Χώρες υπέβαλαν έκθεση αξιολόγησης, μαζί με τις συστάσεις τους, προς την Επιτροπή στις 30 Αυγούστου 2013, σύμφωνα με το άρθρο 11 παράγραφος 2 της οδηγίας 98/8/ΕΚ.
            
         
               (3)
            
            
               Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 17 Ιουνίου 2014 από την επιτροπή για τα βιοκτόνα, αφού ελήφθησαν υπόψη τα συμπεράσματα της αρμόδιας για την αξιολόγηση αρχής.
            
         
               (4)
            
            
               Σύμφωνα με την εν λόγω γνώμη, τα βιοκτόνα που χρησιμοποιούνται για τα προϊόντα τύπου 15 και περιέχουν διοξείδιο του άνθρακα αναμένεται να πληρούν τις απαιτήσεις του άρθρου 5 της οδηγίας 98/8/ΕΚ, υπό τον όρο ότι τηρούνται ορισμένες ειδικές διατάξεις και όροι σχετικά με τη χρήση τους.
            
         
               (5)
            
            
               Είναι επομένως σκόπιμο να εγκριθεί το διοξείδιο του άνθρακα για χρήση σε βιοκτόνα του τύπου προϊόντων 15, με την επιφύλαξη της συμμόρφωσης με τις εν λόγω ειδικές διατάξεις και τους εν λόγω όρους.
            
         
               (6)
            
            
               Δεδομένου ότι κατά την αξιολόγηση δεν εξετάστηκαν τα νανοϋλικά, η έγκριση δεν θα πρέπει να καλύπτει τα υλικά αυτά, σύμφωνα με το άρθρο 4 παράγραφος 4 του κανονισμού (ΕΕ) αριθ. 528/2012.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το διοξείδιο του άνθρακα ως δραστική ουσία για χρήση σε βιοκτόνα του τύπου προϊόντων 15, με την επιφύλαξη των ειδικών διατάξεων και όρων του παραρτήματος.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Φεβρουαρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).
   
      ΠΑΡΑΡΤΗΜΑ
      
                  Κοινή ονομασία
               
               
                  Ονομασία IUPAC
                  Αριθμοί ταυτοποίησης
               
               
                  Ελάχιστος βαθμός καθαρότητας της δραστικής ουσίας (1)
                  
               
               
                  Ημερομηνία έγκρισης
               
               
                  Ημερομηνία λήξης της έγκρισης
               
               
                  Τύπος προϊόντων
               
               
                  Ειδικοί όροι (2)
                  
               
            
                  Διοξείδιο του άνθρακα
               
               
                  Ονομασία IUPAC:
                  Διοξείδιο του άνθρακα
                  Αριθ. ΕΚ: 204-696-9
                  Αριθ. CAS: 124-38-9
               
               
                  999 mL/L
               
               
                  1 Ιουνίου 2015
               
               
                  31 Μαΐου 2025
               
               
                  15
               
               
                  Κατά την αξιολόγηση των προϊόντων δίνεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας αλλά δεν εξετάστηκαν στο πλαίσιο της αξιολόγησης κινδύνου της δραστικής ουσίας στο επίπεδο της Ένωσης.
                  Για τα βιοκτόνα προϊόντα, οι άδειες υπόκεινται στους ακόλουθους όρους:
                  
                              1)
                           
                           
                              Τα προϊόντα προμηθεύουν και χρησιμοποιούν μόνο εκπαιδευμένοι επαγγελματίες.
                           
                        
                              2)
                           
                           
                              Για την προστασία των χρηστών λαμβάνονται κατάλληλα μέτρα και, μεταξύ άλλων, διατίθενται, αν είναι ανάγκη, μέσα ατομικής προστασίας (ΜΑΠ).
                           
                        
                              3)
                           
                           
                              Λαμβάνονται κατάλληλα μέτρα, όπως ο αποκλεισμός από την περιοχή εφαρμογής, για την προστασία των παρευρισκομένων.
                           
                        
                              4)
                           
                           
                              Η δοσολογία και οι οδηγίες χρήσης πρέπει να εξασφαλίζουν ότι τα πτηνά θανατώνονται χωρίς περιττό πόνο και οδύνη.
                           
                        
                              5)
                           
                           
                              Στους όρους χρήσης διευκρινίζεται ότι το διοξείδιο του άνθρακα χρησιμοποιείται ως ύστατο μέτρο στο πλαίσιο μιας ολοκληρωμένης στρατηγικής διαχείρισης των επιβλαβών οργανισμών, με σκοπό να περιοριστεί στο ελάχιστο η χρήση ενός τέτοιου προϊόντος.
                           
                        
            
         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που χρησιμοποιήθηκε για την αξιολόγηση η οποία πραγματοποιήθηκε σύμφωνα με το άρθρο 8 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας αν έχει αποδειχθεί τεχνικά ισοδύναμη με την αξιολογηθείσα δραστική ουσία.
      
         (2)  Για την εφαρμογή των κοινών αρχών του παραρτήματος VI του κανονισμού (ΕΕ) αριθ. 528/2012, το περιεχόμενο και τα συμπεράσματα των εκθέσεων αξιολόγησης είναι διαθέσιμα στον ακόλουθο δικτυακό τόπο της Επιτροπής: http://ec.europa.eu/environment/chemicals/biocides/index_en.htm